প্রদর্শনীর সর্বকনিষ্ঠ শিল্পী আনিসুজ্জামান, স্বাধীন বাংলাদেশে তাঁর জন্ম। প্রাতিষ্ঠানিক শিক্ষাক্ষেত্রে অত্যন্ত মেধাবী এই শিল্পী ঢাকা, শামিত্মনিকেতন, লন্ডন ও টোকিওতে প্রিন্ট মেকিং সম্পর্কে শিক্ষালাভ করেছেন। শিল্পীর চিত্র সিরিজের নাম ‘কলাইডাসস্কোপিক কমপেস্নক্সসিটি’। প্রতিটি ছবির একই নাম, পৃথক-পৃথক সংখ্যায় পরিচিত। তাঁর প্রতিটি ছবিই উডকাট মাধ্যমের ছাপচিত্র। নগরজীবনের দ্রম্নত পরিবর্তনশীল অবস্থা, এর বহুমুখী জটিলতা এবং সর্বোপরি নগরনির্মাণের মনস্তাত্ত্বিক স্ববিরোধিতা আনিসুজ্জামানের ছাপচিত্রের ধারক। কাঠখোদাই তাঁর ছাপচিত্রের প্রধান মাধ্যম। তবে আনিসুজ্জামানের সূক্ষ্ম কারুকাজ, নাগরিকতা-বিপর্যস্ত পরিপার্শ্বভাবনা শিল্পীর চিত্রকর্মকে পৃথক অভিধায় চিহ্নিত করেছে। তাঁর কাজ অবশ্যই তাঁকে আপন ভুবন নির্মাণে সিদ্ধহস্ত বলে অভিহিত করবে। আনিসুজ্জামান স্বীকার করেছেন, স্থপতি লুই কান তাঁর অনুপ্রেরণা। সেই অনুপ্রেরণা কীভাবে তাঁকে বিপরীত স্রোতে টেনে নিল, তা পরম জিজ্ঞাসা। লুই কানের স্থাপত্যে ফর্মের যে-ভারসাম্য এবং পরিণামে যে-মহাকাব্যিক প্রকাশ রয়েছে, আনিসুজ্জামানের ছবি তার অনুগামী নয়। চিত্রকলা ও স্থাপত্যচিমত্মা আনিসুজ্জামানের জাদুর বাক্সটিকে নানা অভিনবত্বে পরিপূর্ণ করে তুলেছে। বলার অপেক্ষা রাখে না তাঁর চিত্রযাত্রা সুদূরপ্রসারী হবে।